Ønsker kommunen med i fortsatt samarbeid om forskningsprosjekt
 Senter for omsorgsforsking på Vestlandet ønsker Randaberg kommune med på samarbeid.  SAMARBEID: Randaberg kommune er ønsket med videre i et samarbeid med Senter for omsorgsforsking. Et medlemsskap innebærer også å være en del av det nasjonale panelet med omsorgsforskningskommuner som er knyttet til Senter for omsorgsforskning. Å inngå i panelet med omsorgsforskningskommuner innebærer å være partner med Senter for omsorgsforskning i dets forskningsaktivitet, både regionalt og nasjonalt.  – Dette innebærer i første rekke å sette senteret i kontakt med viktige informanter i omsorgstjenestens nedslagsfelt, som ledere, tjenesteytere,
tjenestemottakere eller pårørende. «Å sette i kontakt med» innebærer forespørre personer i de aktuelle gruppene om de kan tenke seg å delta i et intervju, fylle ut et spørreskjema e.l. Bistanden kan også innebære å gi senteret informasjon om kommunen, i første rekke dens helse- og omsorgstjenester, heter det i et brev til kommunen.  Senter for omsorgsforskning er ansvarlig for at aktuell datainnsamling skal ha de nødvendige godkjenninger fra relevante myndigheter, både når det gjelder personvern og forskningsetikk. – I noen tilfeller kan det være aktuelt for Senter for omsorgsforskning å
be om assistanse i selve innsamlingen av data, for eksempel å gjennomføre intervjuer. Kommunen står i så fall fritt til å si ‘ja’ eller ‘nei’ til dette, og slikt arbeid skal godtgjøres økonomisk etter nærmere avtale. Det maksimale omfanget er to prosjekter per år.  I tillegg har Senter for omsorgsforskning et mål om å gjennomføre en årlig undersøkelse i panelet av omsorgskommuner for å innhente og presentere en helhetlig statusrapport av et tverrsnitt av norske kommuner. – Som kompensasjon for å være omsorgsforskningskommune, vil kommunen være prioritert i fagmiljøet ved Senter for omsorgsforskning, bli tilgodesett med formidling av forskningsresultater og kunne be om råd om aktuelle omsorgsfaglige problemstillinger.
Senter for omsorgsforsking ønsker å inngå samarbeid med Randaberg kommune. Samarbeidet innebærer forskningsaktiviteter både regionalt og nasjonalt. Dette er viktig fordi det vil bidra til forskning innen helse- og omsorgstjenester.